วันนี้พี่ที่ทำงานชวนออกมากินนอกสถานที่ค่ะ เราเลยรวบรวมพลนั่งแท๊กซี่จากสีลมไปบางรัก (ไม่เอารถไปค่ะ เพราะเชื่อว่าที่จอดรถคงหายากน่าดู เสียเวลากิน)
พอมาถึงก็เป็นเวลาประมาณเที่ยง คนเยอะน่าดู แก๊งเรามากันหลายคนเลยได้นั่งที่ชั้นสองค่ะ

-ข้าวหน้าเป็ดย่างหมูกรอบ จานนี้ของอาร์ตเองคือแบบว่า หมูกรอบนี่เหมือนไม่เต็มใจหั่นอ่ะ มาแต่ตรงกรอบๆเศษข้างๆ สาบานว่ามีตรงเนื้อนี่มีน้อยมากๆ ตัวเป็ดยังพอโอเค รสชาติเฉยๆมาก (ส่วนตัวชอบเอ็มเคมากกว่า
-เกี๊ยวหมูแดง ก็โอเคตามมาตรฐานร้าน แต่เหมือนจำได้ว่ามันอร่อยกว่านี้ (เกี๊ยวลูกใหญ่เต็มคำดี
-บะหมี่เป็ดย่าง พี่ที่มาด้วยบอกว่าโอเคค่ะ
-ข้าวเป็ดย่างกับขาหมูยัดไส้ เพื่อนชอบบอกว่าอร่อยดีค่ะ

การบริการก็โอเคค่ะ ตามบรรยากาศร้าน อาหารได้เร็วแม้จะคนเยอะ  ราคาก็สมเหตุสมผลดีค่ะ แต่ที่ให้สองดาวนี่อาจจะเป็นเพราะความเฟลส่วนตัว เพราะจำได้ว่าตอนไปกินสมัยมัธยมนี่มันเคยอร่อยกว่านี้มากกกก และคิดว่าการหั่นหมูกรอบแบบนี้ให้ลูกค้านี่ไม่ควรเลยจริงๆค่ะ

(ความเห็นจากประสบการณ์ของอาร์ตเองในวันนั้นนะคะ วันอื่นอาจจะโอเคกว่านี้ )